На основу члана 165. став 5. Закона о полицији („Службени гласник РСˮ, бр. 6/16 и 24/18) и члана 42. став 1. Закона о Влади („Службени гласник РСˮ, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О ИЗМЕНАМА И ДОПУНАМА УРЕДБЕ О КАРИЈЕРНОМ РАЗВОЈУ ПОЛИЦИЈСКИХ СЛУЖБЕНИКА

Члан 1.

У Уредби о каријерном развоју полицијских службеника („Службени гласник РСˮ, број 42/18) у члану 7. додаје се став 3. који гласи:

„Чин генерала полиције могу стећи полицијски службеници на одређеним радним местима високог и стратешког нивоа руковођења, који испуњавају услове из става 1. овог члана, на предлог министра унутрашњих послова.ˮ

Члан 2.

У члану 15. став 2. после речи: „форензичараˮ везник „иˮ замењује се запетом, а после речи: „посебним јединицама полицијеˮ додају се речи: „и у Оркестру полицијеˮ.

Члан 3.

У члану 16. тачка 8) после речи: „ватрогасно-спасилачких јединица у звањуˮ реч: „самосталногˮ замењује се речју: „вишегˮ.

У тачки 9) после речи: „ватрогасно-спасилачких јединица у звањуˮ реч: „вишегˮ замењује се речју: „самосталногˮ.

Члан 4.

У називу Прилога бр. 2, после речи: „материјално-финансијске пословеˮ везник „иˮ замењује се запетом, а после речи: „људске ресурсеˮ додају се речи: „и Сектору за ванредне ситуацијеˮ.

Члан 5.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 Број: 110-11177/2018

У Београду, 20. новембра 2018. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |